I dag åbnede den officielle turnering Made in Denmark i Vesthimmerland.

Med store danske golfstjerner som Thorbjørn Olesen, Thomas Bjørn og Søren Kjeldsen var publikum mødt talstærkt op til dagens første runde i Made in Denmark turneringen. Det er fjerde gang at Vesthimmerland er vært for turneringen, der spilles på banerne i Gatten. Torsdag morgen blev turneringens første slag slået. For nordjyske Søren Kjeldsen har det været en god første dag på hjemmebane. - Jeg fik en rigtig god start. De første ni huller spillede jeg helt suverænt, og så kom der sådan lidt fejl på de sidste ni. Scoremæssigt kunne det godt have været lidt bedre, men spilmæssigt synes jeg faktisk, at det var meget godt, siger Søren Kjeldsen.